Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 749/11/8802	Košice I, 10.2.2012
EEČ : 2-63-20-2012

U Z N E S E N I E

Trestná vec:	obvinený XXXXX  
Prečin:	ublíženie na zdraví podľa § 156 odsek 1, oldsek  2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
dňa 01.02.2012 zložil na účet Krajskej prokuratúry v Košiciach peňažnú sumu vo výške XXXXX určenú na všeobecne prospešné účely pre neziskovú organizáciu XXXXX, č. ú. XXXXX vo výške XXXXX a na peňažnú pomoc obetiam trestnej činnosti vo výške XXXXX

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou ORP-4432/DH-KE-2011.

Skutková veta: 
v Košiciach dňa 05.11.2011 v čase okolo 01.30 hod. v byte na ul. XXXXX fyzicky napadol XXXXX a to tak, že ju chytil rukami za vlasy a vytiahol z postele, kde ju bil rukami do oblasti hlavy a tváre, taktiež do ľavej časti hrudníka pod pazuchou v oblasti pŕs, čím jej takto spôsobil zranenia pomliaždenie mäkkých tkanív hlavy, podvrtnutie krčnej chrbtice, pomliaždenie ľavej strany hrudníka, ktoré si vyžiadali dobu liečenia a práceneschopnosti v trvaní 14 dní
Odôvodnenie: 
Uznesením policajta OO PZ XXXXX-XXXXX sp. zn. ORP-4432/DH-KE-2011 zo dňa 14.11.2011 bolo začaté trestné stíhanie a následne uznesením zo dňa 12.12.2011 vznesené obvinenie XXXXX za prečin ublíženia na zdraví podľa § 156 ods. 1, ods. 2 písm. a / Trestného zákona na tom skutkovom základe, ako je uvedené vo výrokovej časti tohto uznesenia.        

Preskúmaním na vec sa vzťahujúceho spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1 Tr. poriadku.

	Obvinený a poškodená uzavreli dňa 01.02.2012 dohodu o zmieri, v rámci ktorej poškodená požadovala náhradu škody vo výške XXXXX ktorá predstavuje bolestné. Poškodená zároveň uviedla, že jej obvinený uhradil spôsobenú škodu vo výške XXXXX 

	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.  

	Dňa 01.02.2012 obvinený zložil na účet Krajskej prokuratúry v Košiciach peňažnú sumu na všeobecne prospešné účely vo výške XXXXX určenú podľa dohody o zmieri pre neziskovú organizáciu XXXXX, vo výške XXXXX a na peňažnú pomoc obetiam trestnej činnosti vo výške XXXXX. Táto suma je primeraná závažnosti spáchaného trestného činu.

	Obvinený a poškodená s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná  sťažnosť, ktorú  možno podať do troch dní od jeho oznámenia na Okresnú prokuratúru 
XXXXX I. Sťažnosť má odkladný účinok.

Mgr. Jozef Stanko
prokurátor